**projektas**

**reg. Nr. T-172**

**2.27. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **Dėl asmens sveikatos priežiūros ĮSTAIGŲ, KURIOMS SUTEIKTAS SKAIDRIOS ASMENS SVEIKATOS PRIEŽIŪROS ĮSTAIGOS VARDAS, SĄRAŠO PATVIRTINIMO** |

|  |  |  |
| --- | --- | --- |
| 2019 m. rugsėjo d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos apsaugos ministro 2015 m. sausio 26 d. įsakymo Nr. V-65 „Dėl skaidrios asmens sveikatos priežiūros įstaigos vardo suteikimo tvarkos aprašo patvirtinimo“ (su visais aktualiais pakeitimais) 2 punktu bei šiuo įsakymu patvirtintu Skaidrios asmens sveikatos priežiūros įstaigos vardo suteikimo tvarkos aprašu, atsižvelgdama į Asmens sveikatos priežiūros įstaigų korupcijos indekso nustatymo komisijos, sudarytos Pasvalio rajono savivaldybės mero 2017 m. kovo 24 d. potvarkiu Nr. MV-17 „Dėl Asmens sveikatos priežiūros įstaigų korupcijos indekso nustatymo komisijos sudarymo“, 2019 m. kovo 5 d. posėdžio protokolą Nr. 1, Pasvalio rajono savivaldybės taryba nusprendžia

patvirtinti Asmens sveikatos priežiūros įstaigų, kurioms suteiktas skaidrios asmens sveikatos priežiūros įstaigos vardas, sąrašą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Dalia Vasiliūnienė

2019-09-05, tel. (8 451) 54 086

Suderinta DVS Nr. RTS-185

PATVIRTINTA

Pasvalio rajono savivaldybės tarybos

2019 m. rugsėjo \_\_\_ d. sprendimu Nr. T1-

**ASMENS SVEIKATOS PRIEŽIŪROS ĮSTAIGŲ, KURIOMS SUTEIKTAS SKAIDRIOS ASMENS SVEIKATOS PRIEŽIŪROS ĮSTAIGOS VARDAS, SĄRAŠAS**

1. Viešoji įstaiga Pasvalio pirminės asmens sveikatos priežiūros centras.
2. Viešoji įstaiga Pasvalio ligoninė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl asmens sveikatos priežiūros ĮSTAIGŲ, KURIOMS SUTEIKTAS SKAIDRIOS ASMENS SVEIKATOS PRIEŽIŪROS ĮSTAIGOS VARDAS, SĄRAŠO PATVIRTINIMO**

**2019-09-05**

Pasvalys

**1. Problemos esmė.**

Sprendimo projektu siūloma suteikti Skaidrios asmens sveikatos priežiūros įstaigos vardą Pasvalio rajono savivaldybės pavaldumo sveikatos priežiūros įstaigoms: VšĮ Pasvalio pirminės asmens sveikatos priežiūros centrui ir VšĮ Pasvalio ligoninei.

Lietuvos Respublikos sveikatos apsaugos ministro 2015 m. sausio 26 d. įsakymo Nr. V-65 „Dėl skaidrios asmens sveikatos priežiūros įstaigos vardo suteikimo tvarkos aprašo patvirtinimo“ 2 punkte rekomenduojama savivaldybėms vadovaujantis šiuo įsakymu patvirtintu Skaidrios asmens sveikatos priežiūros įstaigos vardo suteikimo tvarkos aprašu (toliau – Aprašas) nustatyti asmens sveikatos priežiūros įstaigų, kurių savininkė (dalininkė) yra savivaldybė, korupcijos indeksą ir atitiktį skaidrios asmens sveikatos priežiūros įstaigos vardo suteikimo kriterijams. Skaidrios asmens sveikatos priežiūros įstaigos vardo suteikimo kriterijus yra įtrauktas į Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklius, patvirtintus Lietuvos Respublikos sveikatos apsaugos ministro 2018 m. gegužės 9 d. įsakymu Nr. V-554 (su visais aktualiais pakeitimais).

Savivaldybės mero 2017 m. kovo 24 d. potvarkiu Nr. MV-17 „Dėl Asmens sveikatos priežiūros įstaigų korupcijos indekso nustatymo komisijos sudarymo“, buvo sudaryta Asmens sveikatos priežiūros įstaigų korupcijos indekso nustatymo komisija (toliau – Komisija), kuri, vadovaujantis minėtu Aprašu, atliko VšĮ Pasvalio pirminės asmens sveikatos priežiūros centro ir VšĮ Pasvalio ligoninės vertinimą 2017 m. ir 2018 m. ir nustatė įstaigų korupcijos indeksus. 2017 m. korupcijos indekso vertės atitiko kandidatės į skaidrios asmens sveikatos priežiūros įstaigos vardo suteikimo kriterijus: VšĮ Pasvalio pirminės asmens sveikatos priežiūros centrui nustatytas korupcijos indeksas – 108 (ribos 102–111), VšĮ Pasvalio ligoninei nustatytas korupcijos indeksas – 101 (ribos 100–109). 2018 m. korupcijos indekso vertės atitiko skaidrios asmens sveikatos priežiūros įstaigos vardo suteikimo kriterijus: – VšĮ Pasvalio pirminės asmens sveikatos priežiūros centrui nustatytas korupcijos indeksas – 117 (ribos 110–125), VšĮ Pasvalio ligoninei nustatytas korupcijos indeksas – 118 (ribos 108–123) .

2019 m. Komisija, įgyvendindama Savivaldybės mero 2019 m. vasario 28 d. potvarkio Nr. MV-14 „Dėl pavedimo komisijai“ pavedimą, 2019 m. kovo 4 d. nuvykusi į VšĮ Pasvalio pirminės asmens sveikatos priežiūros centą ir VšĮ Pasvalio ligoninę atliko įstaigų korupcijos indekso nustatymą. Komisija, vadovaudamasi Aprašu, atliko vertinimą pagal Aprašo 1 priedo Asmens sveikatos priežiūros įstaigų korupcijos indekso nustatymo kriterijus.

Kaip reikalaujama Tvarkos apraše, VšĮ Pasvalio ligoninėje vertinimo metu atlikta anoniminė hospitalizuotų pacientų apklausa.

Susumavus kriterijų vertinimo rezultatus, VšĮ Pasvalio pirminės asmens sveikatos priežiūros centrui nustatytas korupcijos indeksas – 118 (ribos 110–125), pagal surinktų balų skaičių, VšĮ Pasvalio pirminės asmens sveikatos priežiūros centras atitinka Skaidrios asmens sveikatos priežiūros įstaigos vardo suteikimo kriterijus. VšĮ Pasvalio ligoninei nustatytas korupcijos indeksas – 129 (ribos 116–131), pagal surinktų balų skaičių, VšĮ Pasvalio ligoninė atitinka Skaidrios asmens sveikatos priežiūros įstaigos vardo suteikimo kriterijus.

Siūloma suteikti Skaidrios asmens sveikatos priežiūros įstaigos vardą Pasvalio rajono savivaldybės pavaldumo sveikatos priežiūros įstaigoms: VšĮ Pasvalio pirminės asmens sveikatos priežiūros centrui ir VšĮ Pasvalio ligoninei. Asmens sveikatos priežiūros įstaigų korupcijos indekso nustatymo komisijos protokolas pridedamas.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia.

**Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**6. Sprendimo projekto iniciatoriai.** Pasvalio rajono savivaldybės meras.

**7. Sprendimo projekto rengimo metu gauti specialistų vertinimai ir išvados.** Nėra.

PRIDEDAMA. Asmens sveikatos priežiūros įstaigų korupcijos indekso nustatymo komisijos protokolas, 26 lapai.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė